[{"text_idx": "#000001", "text": "Eile o\u0303htul esietendus Tartus Raadi lennukiangaaris ansambli Trad.Attack! ja lavakunstikooli 28. lennu u\u0308hislavastus \u201cEesti ma\u0308ngud. TO\u0308NK\u201d. Va\u0308gevatest visuaalefektidest, trikkidest ja kostu\u0308u\u0308midraamast pungil esietendus anti ta\u0308ismajale ning emotsioone jagus ku\u0308llaga. Etenduse lo\u0303pus to\u0303usis publik pu\u0308sti, et ta\u0308nada truppi tormilise aplausiga."}, {"text_idx": "#000002", "text": "Veriva\u0308rske lavateos ra\u0308a\u0308gib loo inimesest la\u0308bi ma\u0308ngude maailma. Kogu elu on ma\u0308ng \u2013 reeglite ja toimimise su\u0308steem, milles on oma vo\u0303itjad ja kaotajad. Ma\u0308ngu vo\u0303lu ulatub kaugete sajandite taha, sest ma\u0308ng oma rikkusega on sama vana kui inimene. Nii ongi publiku ees lugu, mis ulatub ta\u0308nasest pa\u0308evast kaugesse minevikku ning pakub u\u0308hel ajal nii mo\u0303nusat a\u0308ratundmist kui ka su\u0308gavamat mo\u0303tlemisainet, sest ammused ja unustatud ajad on ta\u0308napa\u0308evale kohati lausa uskumatult sarnased, kui vaid osata vaadata."}, {"text_idx": "#000003", "text": "Miks otsustas meie ratsionaalse olekuga esivanem raisata talvel raskelt ka\u0308ttetulnud energiat mo\u0303ttetustega? Ta ajas harjavarre la\u0308bi vammusevarruka ning puges pimedal o\u0303htul ise selle alla, et ma\u0308ngida kaelkirjakut, vo\u0303i tegi tarbeesemetest to\u0308ngi, ta\u0308iesti kasutu asja. Mida ra\u0308a\u0308givad rahvama\u0308ngud meie u\u0308hiskonnast, unistustest, u\u0308ksindusest? Sellele ko\u0303igele lavastus vastust pakubki."}, {"text_idx": "#000005", "text": "\u201cEesti ma\u0308ngud. TO\u0308NK\u201d etendused toimuvad Tartus Raadi lennukiangaaris 11., 12., 13., 14., 15. ja 16. juunil kell 20."}]